VS001430
Datum: 1997-02-21T01:00:00.000+01:00
datum_sodbe_i_stopnje: 2004-04-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 3300000 SIT (prisojeno s sodbo z dne 15.5.2003) in 2000000 SIT (prisojeno s sodbo z dne 20.4.2004)
opombe: II Ips 478/2005. Revizija tožene stranke zoper odločitev o stroških postopka je bila zavržena, v ostalem delu je bila revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Poškodovan kot gojenec (psihomotorično zaostal, zdravi se zaradi epileptičnih napadov, ima vedenjske motnje) tožene stranke pri padcu med sprehodom v strm hrib.

## Poškodba

Odprt zlom desne golenice prve stopnje.

## Telesne bolečine

2500000 SIT (prisojeno s sodbo z dne 15.5.2003)

#### Hospitalizacija

3 dni; operacija v splošni anesteziji.

#### Ambulantno zdravljenje

Iz rane je iztekala gnojava tekočina, zato je bilo potrebno redno previjanje v kontrolni ambulanti lečečega zdravnika 1 mesec; 8 ambulantnih pregledov pri lečečem kirurgu.

#### Nevšečnosti med zdravljenjem

2 dni popolnoma odvisen od tuje pomoči; zaradi hude psihofizične obremenitve, ki jo je za tožnika predstavljala hospitalizacija, so ga predčasno izpustili iz bolnišnice; odvisen od tuje pomoči 1 mesec in 6 dni, nato še določen čas delno odvisen od tuje pomoči; po hospitalizaciji je v zavodu 1 mesec in pol zanj skrbela mati; komplikacije zaradi odprtega zloma goleni (povrhno vnetje mehkih tkiv na desni goleni in akutno vnetje kosti na mestu zloma); 6-krat RTG slikanje; antibiotiki; injekcije proti bolečinam in analgetiki, 1 mesec nadkolenska mavčna longeta, nato 2 meseca nadkolenski hodilni mavec.

## Strah

800000 SIT (prisojeno s sodbo z dne 15.5.2003) Zelo intnziven primarni strah ob padcu, ko je začutil lom kosti in izjemno hudo bolečino, še toliko bolj, ker sam ni mogel razumeti narave poškodbe. Intenziven sekundarni strah med hospitalizacijo, ker težko prenaša hospitalizacijo in ločenost iz znanega okolja. Nato intenziven sekundarni strah še nadaljnja 2 meseca.

## Zmanjšanje življenjske aktivnosti

2000000 SIT Rahlo šepanje na desno stran ter zmanjšana gibljivost desnega skočnega sklepa z atrofijo kolenske muskulature na isti strani, kar je posledica imobilizacije zaradi zloma golenske kosti. 2-odstotna invalidnost zaradi trajnih posledic poškodbe. Sedaj tožnik težje hodi, vleče nogo za sabo, ne hodi več po stopnicah, težko stopi na pločnik, v posledici težke hoje se oprijemlje zidu. Zaradi vsega tega gre poredko ven, večkrat kaže na nogo, bolečine izraža tudi preko agresije ali se samo uleže. Pred škodnim dogodkom je normalno tekal, hodil na izlete, bil v dobri kondiciji. Glede na tožnikovo siceršnjo prizadetost (duševno zaostalost) to predstavlja večje prikrajšanje, kot bi bilo sicer za zdravega človeka. Prikrajšan je prav za tekanje, hojo na izlete, ki sta bili redki aktivnosti, ki se jih je rad udeleževal. Tožnikovo trpljenje se kaže preko občasne agresije in občasne pasivnosti.

---

ZOR člen 200, 203